open-index/open-wikipedia-markdown huggingface dataset:
Longinoja

**Longinoja** () on noin 6 kilometrin pituinen puro Helsingin koillisessa suurpiirissä pääosin Malmin ja Pukinmäen alueella. Se laskee Vantaanjokeen hieman Savelan eteläpuolella.

Longinojan valuma-alue on 12,24 neliökilometrin (tai 11,82 km² ) laajuinen. Puro itse kulkee suurelta osin viheralueiden halki, mutta sen valuma-alueella on paljon pinnoitettua ja rakennettua maapinta-alaa, ja sateella sen vedenpinta saattaa hetkessä nousta useita senttimetrejä.

Longinoja on nimetty tilanomistaja Victor Långin mukaan. Aiemmin purosta käytettiin nimeä Malmby bäck eli Malminkylän puro, tai vain Bäck, suomeksi Pekki.

## Longinojan puron kunnostus
Longinojasta on tullut koko Suomen talkookunnostuksien mallikohde taimenen elvytystyössä. Puroa ovat kunnostaneet Suomalaisen kalastusmatkailun edistämisseura (Skes ry) ja Virtavesien hoitoyhdistys sekä Helsingin kaupungin rakennusvirasto ja Suomen ympäristökeskus. Puron alkuperäinen taimenkanta on tosin tuhoutunut, mutta sinne on saatu kotiutetuksi Vantaanjoesta nouseva meritaimen.

Koekalastustulokset kertovat, että kunnostuksilla saavutettu poikasmäärien kasvu on ollut vuosittain huimaa, ja Longinoja onkin yksi parhaimmista ellei paras Vantaanjokeen laskevista taimenen lisääntymispuroista.

Puron kunnostustyö palkittiin helmikuussa 2019 Paras luontoteko -kilpailussa.

## Ympäristövahinko 2021
Toukokuussa 2021 Longinojalla havaittiin ympäristövahinko, kun uuden Sepänmäenpuiston asuinalueen yhden kerrostalon viemärijätevedet olivat virheellisen liitoksen takia kuukausia valuneet hulevesialtaaseen ja sitä kautta Longinojaan.

## Lähteet

## Aiheesta muualla
* 
* http://www.facebook.com/longinoja
Avainhallinta

**Avainhallinnalla** ylläpidetään tietoja kiinteistö- ja huoneistoavaimista, seurataan avainhistoriaa sekä valvotaan avainten luovutuksia ja palautuksia. 

Kiinteistöjen turvallisuuden kannalta avainhallinnalla varmistetaan, että avaimia ei häviä esimerkiksi varkauksien tai hukkaamisten takia. Tai mikäli häviämistä tapahtuu, niin tilanteen vaatimiin toimenpiteisiin ryhdytään viipymättä. Näin vältetään kalliiksi tulevat lukkoremontit.
 
Avainhallinta on useiden tahojen yhteistä toimintaa ja yksikin heikko lenkki romahduttaa sen perusidean. Kiinteistöstä vastaavan yhtiöiden lisäksi avainhallinta koskee myös palveluntuottajia, kuten lukkoliikkeitä, vartioimisliikkeitä sekä muita toimijoita, joiden tehtäviin avainhallinta on määritelty. 

## Avaininventointi
Suojattujen avainten avainhallinta perustuu avaininventointiin. Siinä selvitetään järjestelmään luotujen yksilöiden todellinen määrä esim. valmistajalta. Inventoinnin yhteydessä avainmäärä myös todennetaan, tarvittaessa niin että avaimet pyydetään tuomaan nähtäväksi. Suojaamattomien lukostojen ura-avaimille ei avaininventointia voi tehdä.
 
Hyvän avainhallinnan edellytys on, että avaimet on yksilöity esim. leimauksella tai tunnuksella. Yksilöinnistä ei kuitenkaan saa selvitä mihin kohteeseen avain sopii, esim. huoneiston numeroa ei saa paljastaa. 

## Teknologinen kehitys ja älyavainkaappi
Manuaalisen toimenpiteiden sijaan avainhallinnassa ovat yleistyneet internet-pohjaiset ohjelmistot. Niiden avulla voi kuitata avaimet digitaalisella allekirjoituksella. Avainhallintaohjelmistot mahdollistavat myös erilaiset muistutustoiminnot.

Älyavainkaappia käytetään automatisoimaan avainten hallintaa. Kaappi voi olla osa kohteen kulunvalvontajärjestelmää tai se voi myös toimii itsenäisesti. Kaapissa on koukkupaikat, joiden avautuminen voidaan sitoa käyttäjän tunnistautumiseen. Tyypillisesti tunnistautuminen perustuu henkilökohtaiseen tunnisteen, koodiin tai sormenjäljen kaltaiseen biometriseen tunnistautumiseen. Tarvittaessa käytetään näitä kaikkia tapoja yhdessä. 

Älyavainkaapin koukut ohjelmoidaan avautumaan eri määrityksiin sidottuna. Määrityksenä voi olla käyttäjä, aika tai tietyt poikkeusohjaukset. Kun määritykset täyttyvät, kaappi vapauttaa avainkoukun ja käyttäjä saa avaimen käyttöönsä. Älyavainkaappi voidaan myös määrittää valvomaan että valittu avain palautuu määräaikaan mennessä. Jos palautumista ei tapahdu, kaappi antaa hälytyksen valittuun kohteeseen. 

Älyavainkaappien tyypillisiä käyttökohteita ovat mm. teollisuuslaitokset, sairaalat, kiinteistöyhtiöt ja koulut. Kaikki nämä ovat sellaisia kohteita, joissa tyypillisesti asioi paljon ulkopuolisia palveluntuottajia tai muita käyttäjiä.

## Lähteet

## Aiheesta muualla
* Avainhallintaa ohjeistaa Finanssialan keskusliitto avainturvallisuusohjeellaan http://www.finanssiala.fi/vahingontorjunta/dokumentit/Avainturvallisuusohje.pdf
Akusmaattinen musiikki

**Akusmaattinen musiikki** (kreikan sanasta ἄκουσμα *akousma*, "kuultu asia") on elektroakustisen musiikin muoto, joka on sävelletty esitettäväksi kaiuttimista vastakohtana elävälle musiikille. Se juontaa juurensa konkreettiseen musiikkiin palautuvasta sävellyksellisestä traditiosta 1940-luvulla. Toisin kuin sävellykset, jotka luetaan nuoteista, akusmaattinen musiikki on olemassa ainoastaan äänitetyssä muodossa.

Akusmaattinen sointi on keskeinen elementti akusmaattisissa sävellyksissä. Melodia, harmonia, rytmi ja tahti voivat olla musiikissa läsnä, mutta usein näitä keskeisemmässä asemassa ovat äänen sointiväri ja spektri. Äänimateriaali voi sisältää äänitettyjä musiikki-instrumentteja tai ihmisääntä, elektronisesti luotuja tai syntetisoituja ääniä, eri tavoin elektronisesti mainipuloituja ääniä sekä kenttä-äänityksiä.

Musiikki tuotetaan erilaisten teknisten apuvälineiden avulla, esimerkiksi digitaalitallentimien, signaaliprosessointi välineiden ja digitaalisten ohjelmistojen. Teknisten apuvälineiden avulla käytettyä äänimateriaalia voidaan yhdistellä ja transformoida millä halutulla tavalla hyvänsä. Edgard Varèse loi termin "organisoitu sointi/ääni" (ransk. *son organisé*) viittaamaan tämän kaltaisilla tekniikoilla luotuun äänitaiteeseen.

Tunnetuista säveltäjistä esimerkiksi György Ligeti, Iannis Xenakis, Karlheinz Stockhausen, Luc Ferrari, Arne Nordheim ja Kaija Saariaho ovat tunnettuja myös akusmaattisesta teoksistaan. Tunnettuja akusmaattiseen musiikkiin erikoistuneita säveltäjiä ovat muun muassa Jean-Claude Risset, Bernard Parmegiani, John Chowning, Curtis Roads ja Francis Dhomont. Suomessa tunnettuja akusmaattisen musiikin tekijöitä ovat esimerkiksi Erkki Kurenniemi, Jukka Ruohomäki ja ehkä paremmin minimalistisesta tekno-musiikistaan ja ambient-säveltäjänä tunnettu Mika Vainio.

## Lähteet

## Aiheesta muualla
* http://yle.fi/aihe/artikkeli/2015/06/03/elektroakustinen-musiikki-tyhmyreille-venytetysta-lakasta-aaniekologiaan
Syyrian siviilipuolustus

**Syyrian siviilipuolustus** eli **Valkoiset kypärät** () on Syyrian kapinallisalueilla toimiva järjestö, joka pyrkii auttamaan sodasta kärsiviä siviilejä. Valkoiset kypärät pelastaa mahdollisuuksien mukaan siviilejä Syyrian sisällissodan pommitusten raunioista. Se myös pyrkii evakuoimaan siviilejä sotatoimialueilta turvaan. Järjestö pyrkii suojaamaan vaurioituneita rakennuksia, kytkemään sähkön ja veden, sammuttamaan tulipaloja, toimimaan talvimyrskyissä ja varoittamaan lapsia räjähtämättömistä pommeista.

Järjestön perusti vuoden 2013 alussa brittiläinen konsultti James Le Mesurier (k. 2019). Hän toimi aiemmin brittien armeijassa upseerina. Järjestöä rahoittavat monet läntiset teollisuusmaat. Nimitys "valkoiset kypärät" tulee siitä, että valkoisia kypäriä on Syyriassa helpoin hankkia. Enin osa järjestön noin 2&nbsp;800 vapaehtoistyöntekijästä on miehiä, mutta joukossa on myös naisia. 130 järjestön jäsenistä on kuollut työnsä vaaroihin. Järjestöltä saa ajantasaisia tietoja siviileihin kohdistuneista hyökkäyksistä. Valkoiset kypärät oli ehdolla Nobelin rauhanpalkinnon saajaksi 2016, mutta sai tyytyä vain vaihtoehtonobeliin. Järjestö sanoo olevansa puolueeton, mutta vastustaa melko näkyvästi Bashar Al-Assadin hallintoa. Syyrian ja Venäjän hallituksien mielestä valkoiset kypärät ovat liitossa al Nusran islamistitaistelijoiden kanssa. Niinpä valkoisten kypärien toimipisteitä on pommitettu järjestön mukaan tietoisesti.

BBC:n mukaan liki neljännes henkilöstöstä on kuollut tai loukkaantunut vakavasti. Sodan huippuaikana 2016/17 järjestöön kuului noin 4300 henkilöä. Järjestön sivuston mukaan vuoden 2020 alkuun mennessä jäsenistä oli kuollut työnsä aikana 252 ja loukkaantunut yli 500. Järjestön johtaja, Raed al Saleh perheineen sai vuonna 2020 turvapaikan Saksasta. Hän kuului niihin 422:een, jotka pakenivat Etelä-Syyriasta heinäkuussa 2018 Israeliin ja edelleen Jordaniaan. Pakosuunnitelma sai nimen Operaatio Taikamatto, ja sen oli järjestänyt Le Mesurier.

## Palkinnot ja tunnustukset
* Right Livelihood -palkinto 2016

## Lähteet

## Aiheesta muualla
* Syria Civil Defence
Lab Rats: Elite Force

**Lab Rats: Elite Force** on yhdysvaltalainen television scifi-komediasarja, joka sai ensi-iltansa Disney XD:llä 2. maaliskuuta 2016. Sarjan ovat luoneet Chris Peterson ja Bryan Moore. Sen on tuottanut Britelite Productions, joka on Disney XD:n komediatuottaja. *Lab Rats: Elite Force* on yhdistetty spin-off-sarja Disney XD:n tuottamista sarjoista *[[Lab Rats]]* ja *[[Mighty Med]]*.

Sarja seuraa Elite Force -ryhmää, joka on bionisten sankareiden ja supersankareiden muodostama joukko. He ovat lupautuneet jäljittämään rikollisia ja pelastamaan maailmaa.

## Rooleissa
Åre (laskettelurinne)

**Åre** (aiemmin **Sälen**) on laskettelurinne Hammarbybackenin talviurheilukeskuksessa Tukholmassa Ruotsissa.

Åre-rinteessä järjestetään alppihiihdon maailmancupin kaupunkiparipujottelukilpailuja. Rinne nimettiin Sälenistä Åreksi vuonna 2018.

## Lähteet
*Hammarbybacken skistar.com 
*Weather and slopes – Hammarbybacken  skistar.com 
*Skidåkning mitt i city skistar.com 
*World Cup Stockholm  WorldCupStockholm.com 
*Results – Stockholm fis-ski.com
Sälen (täsmennyssivu)

Sälen tarkoittaa seuraavia:

* Sälen, kylä Malung-Sälenin kunnassa Ruotsissa
* Sälen, laskettelurinne Tukholmassa Ruotsissa.
Autogram

**Autogram** on  pop-folk-laulaja Svetlana Ražnatovićin kuudestoista studioalbumi. Se julkaistiin 25. kesäkuuta 2016

## Kappaleet
# 
# 
# 
# 
# 
# 
# 
# 
# 
# 
# 

## Lähteet
E. B. White

**Elwyn Brooks White** (11. heinäkuuta 1899 Mount Vernon, New York – 1. lokakuuta 1985 Brooklin, Maine), yleisimmin tunnettu nimellä **E. B. White**, oli yhdysvaltalainen kirjailija ja esseisti. Hän oli The New Yorkerin avustaja ja englannin kielen tyylioppaan *[[The Elements of Style]]* toinen kirjoittaja. Hän kirjoitti myös lastenkirjoja, muun muassa teokset *[[Stuart Little (romaani)|Stuart Little]]* (1945), *[[Lotta ystäväni]]* (1952). Yhdysvaltalaisen School Library Journalin lukijat äänestivät vuonna 2012 *Lotta ystäväni* -teoksen alkuteoksen *Charlotte's Web* suosituimmaksi lastenkirjaksi, kuten jo aiemminkin.

## Lähteet
Jouko Kataja

**Jouko Olavi Kataja** (4. kesäkuuta 1953 Lahti – 16. marraskuuta 2018 Ruovesi) oli suomalainen jalkapallomaalivahti.

## Ura
### Seurajoukkueet
Kataja pelasi 143 mestarussarjan ottelua Lahden Reippaassa, Mikkelin Pallo-Kissoissa ja Kotkan Työväen Palloilijoissa vuosina 1972–1982. Reipas saavutti hänen aikanaan 1972–1974 kahdesti SM-pronssia ja kerran SM-hopeaa. Kataja oli myös mukana voittamassa Suomen Cupia Reippaassa vuonna 1973 ja KTP:ssä vuonna 1980. Alemmilla sarjatasoilla hän edusti Lahden Työväen Palloilijoita, Reipasta, Apolloa ja Susia.

### Maajoukkue
Kataja pelasi kaksi poikamaaottelua vuonna 1970. Hän oli Suomen olympiajoukkueen varamaalivahti vuoden 1980 kesäolympialaisissa, mutta ei pelannut urallaan yhtään A-maaottelua.

## Lähteet
Jehan Daruvala

**Jehan Daruvala** (s. 1. lokakuuta 1998 Mumbai) on intialainen moottoriurheilija. Hän kilpailee Formula E -sarjassa Maserati MSG Racingilla.

## Ura
Daruvala aloitti Karting-sarjoissa voittaen vuonna 2012 Aasian Pacific Championship -luokan mestaruuden. Vuonna 2014 hän sijoittui Saksan Kart Championship -luokassa toiseksi. Vuonna 2015 Daruvala aloitti kilpauransa Formula Renault NEC -sarjassa saavuttaen kolme palkintosijaa sijoittuen sarjapisteissä viidenneksi. Samana vuonna hän ajoi Eurocup Formula Renault ja Formula Renault Alps -sarjoissa vierailevana kuljettajana. 

Vuonna 2016 Daruvala ajoi täyden kauden Eurocup -sarjassa saavuttaen yhden paalupaikan ja yhden palkintosijan sijoittuen sarjan yhdeksänneksi. Samana vuonna hän jatkoi Formula Renault NEC -sarjassa saavuttaen yhden voiton, yhden paalupaikan ja viisi palkintosijaa sijoittuen sarjan neljänneksi. Alkuvuodesta 2016 Daruvala kilpaili Toyota Racing Series -sarjassa ja sijoittui sarjan toiseksi.

Vuonna 2017 Daruvala kilpaili Euroopan Formula 3 -sarjassa, jossa otti yhden voiton ja kaksi palkintokorokesijaa. Hän jatkoi sarjassa myös kaudella 2018, jolloin voitti yhden kilpailun. Saman vuoden lopussa hän osallistui myös GP3-sarjan päätösosakilpailuun Abu Dhabissa.

## GP3-tulokset

## Formula 3 -tulokset

## Formula 2 -tulokset

## Lähteet
Pyhän haudan kirkko (Ateena)

**Pyhän haudan kirkko** () tai **Pyhien palkattaparantajien kirkko** (Ναός Αγίων Αναργύρων Κολοκυνθοί, *Naós Agíon Anargýron Kolokynthoí*) on jälkibysanttilainen ortodoksinen kirkko Ateenassa Kreikassa.

Kirkko on rakennettu noin vuonna 1600. Sen paikalla on ollut varhaisempi, 500-luvulla rakennettu kirkko. Se puolestaan oli rakennettu antiikin aikaisen Afroditelle omistetun temppelin paikalle. Bysanttilaisella ajalla paikka oli Palaiologos-suvun hautapaikkana kaupungissa. Kirkko muutettiin vuonna 1651 osaksi luostaria. Alun perin se on ollut omistettu Pyhille Palkattaparantajille (*Ágioi Anárgyroi*). Kirkon lisänimi Kolokynthoí viittaa luostarin perustajaan Dimítrios Kolokýnthikseen. Luostari oli alun perin nunnaluostari ja vuodesta 1700 lähtien munkkiluostari.

Vuodesta 1760 lähtien kirkko on ollut Jerusalemin patriarkaatin omistuksessa ja se toimii Jerusalemissa sijaitsevan Pyhän haudan kirkon *[[metokhion]]*-kirkkona eli eräänlaisena edustustokirkkona Ateenassa. Luostarin keljat toimivat edustuston asuintiloina vuoteen 1858 saakka, jolloin lähellä sijaitseva erillinen Pyhän haudan eksarkaatin edustustorakennus valmistui. Kirkko kunnostettiin vuonna 1858 sekä vuosina 1972–1973.

Kirkko sijaitsee Prytaneíou- ja Erechthéos-katujen kulmauksessa Plákan vanhassakaupungissa Akropolis-kukkulan pohjoispuolella. Arkkitehtuuriltaan kirkko on yksilaivainen tynnyriholvattu kirkko. Sen arkkitehtuuri on saanut vaikutteita ajan osmaniarkkitehtuurista. Nykyisen muotonsa kirkko sai vuoden 1858 kunnostusten yhteydessä.

Pyhän haudan kirkko on keskeisessä osassa vuosittaista pääsiäisenviettoa Ateenassa. Jerusalemin Pyhän haudan kirkossa syttynyt Pyhä tuli tuodaan pääsiäisyönä lentokoneella Ateenaan ja edelleen kirkkoon, missä se jaetaan edelleen ihmisten kynttilöihin. Toinen merkittävä tapahtuma on Kristuksen hautakuvan saatto edellisenä päivänä eli Suuren viikon perjantaina (pitkäperjantaina) pitkin Plákan katuja.

## Lähteet

## Aiheesta muualla
Pyhän Katariinan kirkko (Ateena)

**Pyhän Katariinan kirkko** (; myös *Naós Agías Ekaterínis*) on bysanttilaisaikainen ortodoksinen kirkko Ateenassa Kreikassa.

Pyhän Katariinan kirkko on rakennettu Ateenan keskibysanttilaisella kaudella 1000-luvun jälkimmäisellä puoliskolla. Sen paikalla on aiemmin ollut varhaiskristillinen basilikakirkko, joka puolestaan oli rakennettu antiikin aikaisen Artemiille omistetun temppelin paikalle. Nykyinen kirkko oli alun perin omistettu Pyhille Theodoroksille (*Ágioi Theódoroi*). Vuonna 1767 luostarista tuli Siinain Pyhän Katariinan luostarin alainen *[[metokhion]]*-kirkko eli eräänlainen edustustokirkko, ja se omistettiin Pyhälle Katariinalle (*Agía Aikateríni*). Kirkko vaurioitui pahoin Kreikan vapaussodan aikana ja oli välillä käyttämättömänä. Se kunnostettiin ja otettiin uudelleen käyttöön vuonna 1882. 1900-luvulla sitä ovat käyttäneet erityisesti nk. Vähän-Aasian katastrofin jälkeen kaupunkiin evakkoina muuttaneet.

Kirkko sijaitsee Plákan kaupunginosassa Chairefóntos-kadulla lähellä Lysikrateen muistomerkkiä. Arkkitehtuuriltaan se on risti neliössä -kirkko, jonka kupolia tukee neljä pylvästä. Kupoli on tyypillinen keskibysanttilaista ateenalaista tyyliä edustava pieni kahdeksankulmainen kupoli. Myöhemmin kirkkoon on tehty lukuisia muutoksia ja laajennoksia, ja sen bysanttilainen luonne tulee nykyisin ilmi ainoastaan kupolissa ja osassa julkisivua. Kirkon rakentamisessa on käytetty antiikin aikaisten rakennusten osia. Kirkkoon liittyy kaksi kappelia, joista oikeanpuoleinen on omistettu Pyhälle Antoniokselle ja vasemmanpuoleinen Pyhälle Sofialle ja tämän kolmelle tyttärelle.

Aivan kirkon vieressä on näkyvissä antiikin aikaisia raunioita, mukaan lukien kaksi pystyssä säilynyttä joonialaista pylvästä sekä arkkitraavia. Pylväät ovat olleet osa peristyylipihaa. Ne on tehty Hymettos- ja Pentelikon-vuorten marmorista ja niiden korkeus on noin 4,6 metriä. Alueella on ollut muun muassa Hadrianuksen aikana rakennettu kylpylä. Kirkon lähistöä on ehdotettu yhdeksi antiikin Ateenan arkaaisen Prytaneionin paikaksi.

## Lähteet

## Aiheesta muualla
Pyhän Nikolaoksen kirkko (Ateena)

**Pyhän Nikolaoksen kirkko** (; myös *Agíou Nikoláou tou Rangavá*) eli *Rhangabeksen/Rangavaksen Pyhän Nikolaoksen kirkko* on bysanttilaisaikainen ortodoksinen kirkko Ateenassa Kreikassa.

Pyhän Nikolaoksen kirkko on rakennettu Ateenan keskibysanttilaisella kaudella 1000-luvun ensimmäisellä puoliskolla todennäköisesti noin vuosina 1040–1050. Se on omistettu Pyhälle Nikolaokselle. Kirkon rakennuttaja on ollut Rhangabes (myös Rangavas, Ragkavás) -sukua, mistä se on saanut lisänimensä. Suvun kuuluisin jäsen on keisari Mikael I Rhangabes. Erään tulkinnan mukaan nimi olisi periytynyt paikalla aikaisemmin olleesta, 800-luvulla rakennetusta kirkosta, jonka olisi rakentanut Mikaelin poika Theofylaktos. Se puolestaan olisi rakennettu antiikin aikaisen temppelin paikalle. Pyhän Nikolaoksen kirkko oli alun perin yksityinen ja myöhemmin se tuli kaikkien kaupunkilaisten käyttöön. Kirkko oli keskiajan Ateenassa merkittävä ja sen mukaan nimettiin sekä ympäröivä alue että läheinen kaupunginmuurin portti.

Kirkko sijaitsee Prytaneíou- ja Epichármou-katujen risteyksessä Plákan kaupunginosassa Anafiótikan alueen alapuolella. Arkkitehtuuriltaan se on risti neliössä -kirkko, jonka kupolia tukee neljä pylvästä. Kupoli on tyypillinen keskibysanttilainen ateenalaista tyyliä edustava pieni kahdeksankulmainen kupoli. Myöhemmin vuoden 1838 jälkeen kirkkoon tehtiin lisäyksiä, joiden myötä se menetti suuren osan bysanttilaisesta luonteestaan. Siihen lisättiin muun muassa nartheks, kellotorni, erillinen kappeli sekä muita osia. Kirkko kunnostettiin ja palautettiin osittain alkuperäiseen asuunsa vuosina 1979–1980.

## Lähteet

## Aiheesta muualla
Taksiarkkien luostari (Ateena)

**Taksiarkkien luostari** () eli *Petrákiksen (Ruumiittomien) Taksiarkkien luostari* on bysanttilaisaikainen ortodoksinen luostari Ateenassa Kreikassa. Se on omistettu Pyhille Taksiarkeille eli taivaallisten sotajoukkojen johtajille, toisin sanoen arkkienkeleille Gabriel ja Mikael.

Luostarin ainoa bysanttilaiselta keskiajalta peräisin oleva osa on sen pääkirkko eli *[[katholikon]]*. Se on rakennettu Ateenan keskibysanttilaisella kaudella mahdollisesti jo 900-luvun lopulla. Pitkän historian vuoksi siihen on tehty usein muutoksia. Myöhäisbysanttilaisella ajalla tai osmanivallan ajan alussa kirkkoon lisättiin nartheks. Kirkko on ollut ajan kuluessa eri luostarien alaisuudessa. Vuosien 1500–1673 välillä se oli hylättynä. Taksiarkkien luostarin perusti vuonna 1673 Parthénios Petrákis, mistä luostari on saanut lisänimensä. Tuolloin kirkkoa laajennettiin ja sen ympärille rakennettiin luostarirakennuksia. Vuonna 1777 luostarista tuli stauropegiaalinen.

Kirkko kunnostettiin vuonna 1804. Tilojen puutteen vuoksi kirkkorakennusta käytettiin vuosina 1834–1858 ruutivarastona ja luostarin keljoja sotilaiden majoitustiloina. Tämän jälkeen luostari jatkoi toimintaansa, ja se on Ateenan harvoja vanhempia edelleen toiminnassa olevia luostareita. Balkanin sotien aikana 1900-luvun alussa luostarin rakennuksia käytettiin hätämajoitukseen ja toisen maailmansodan aikana sotasairaalana. 1900-luvun jälkimmäisellä puoliskolla kirkko on palautettu bysanttilaisaikaiseen asuunsa poistamalla myöhemmät lisäykset.

Kirkko sijaitsee Kolonákin kaupunginosassa I. Gennadíou-kadulla myöhempien rakennusten ympäröimänä. Arkkitehtuuriltaan kirkko on risti neliössä -kirkko, jonka kupolia tukee neljä pylvästä. Kupoli on pieni ja kahdeksankulmainen. Kirkon itäpäässä on kolme apsista.

## Lähteet
The Fallen

**The Fallen** on skotlantilaisen indie rock-yhtye Franz Ferdinandin kappale, joka julkaistiin kolmantena singlenä yhtyeen toiselta albumilta *[[You Could Have It So Much Better]]* ja se nousi Britannian singlelistan sijalle 14. Skotlannin singlelistalla paras sijoitus oli 4.

Kappaleen sanoitukset ovat saaneet vaikutteita uuden testamentin kertomuksista.

## Kappaleet
### 7" singlejulkaisu
# 
# 
# 

## Lähteet
Vapahtajan kirkko (Ateena)

**Vapahtajan kirkko** () eli *Kottákiksen Vapahtajan kirkko* (Σωτείρα του Κοττάκη, *Soteíra tou Kottáki* tai Αγία Σωτήρα, *Agía Sotíra*) on bysanttilaisaikainen ortodoksinen kirkko Ateenassa Kreikassa.

Vapahtajan kirkon ydin on rakennettu Ateenan keskibysanttilaisella kaudella 900-luvun lopulla tai 1000-luvun alussa, ja se on Ateenan vanhimpia säilyneitä kirkkoja. Alun perin kirkko oli omistettu Neitsyt Marialle (*Panagía Sotíra*) ja nykyisin Vapahtajan kirkastumiselle. Lisänimensä kirkko on saanut Ateenassa 1700-luvulla ja jo kauan ennen tätä vaikuttaneesta Kottákisten suvusta. Kirkko käsi suuria vaurioita Kreikan vapaussodassa 1800-luvun alkupuolella, ja se kunnostettiin tämän jälkeen. Vuosina 1827–1855 kirkko toimi kaupungin veneläisortodoksisena kirkkona ennen kuin läheinen Lykodemosten Vapahtajan kirkko otettiin tähän käyttöön.

Kirkko sijaitsee Plákan kaupunginosassa Kydathenaíon- ja Sotíros-katujen kulmauksessa. Kirkko on arkkitehtuuriltaan risti neliössä ja sen itäpäässä on kolme apsista. Kirkkoon on ajan kuluessa, erityisesti vuosina 1908–1917, tehty suuria muutoksia ja lisäyksiä, ja se muistuttaa nykyasussaan vain pieneltä osaltaan bysanttilaista kirkkoa. Kellotorni lisättiin vuonna 1908.

## Lähteet

## Aiheesta muualla
Kiiking

**Kiiking** on urheilulaji, jonka on kehittänyt virolainen Ado Kosk noin vuonna 1996.

Viron kielessä sana *kiik* tarkoittaa 'kiikkua' eli 'keinua'. Kiiking-keinun aisat on valmistettu teräksestä niin, että keinuja voi heilahtaa keinun akselin ympäri. Keinuja on jaloista kiinni keinun laudassa. Keinumisen aloittamiseksi keinuja ottaa vauhtia kyykistyen ja nousten keinussa, ja taitava keinuja heilauttaa itsensä ympäri.

Ado Kosk havaitsi, että keinuminen akselin ympäri on sitä vaikeampaa, mitä pitemmät keinun aisat ovat. Hän suunnitteli ja patentoi teleskooppiaisat, joita voi pidentää, jos haluaa tehdä keinumisesta vaikeampaa. Voittaja on se, joka keinuu ympäri pisimmillä aisoilla.

Vuonna 2015 keinui yhdysvaltalainen Matt Dart Georgiasta ennätyksellisellä 5,31 metrin keinulla, mutta ennätyksen rikkoi Jon Kasprisin uudella 5,66 metrin keinulla. Vuonna 2012 teki aucklandilainen Maxwell White Uuden-Seelannin ennätykseksi 4,83 metriä. Viron ennätyksen 7,03 metriä on tehnyt vuonna 2012 Ants Tamme, joka rikkoi edellisen, Andrus Aasamäen, ennätyksen 7,02 metriä vuodelta 2004, ja hän pääsi sillä Guinnessin ennätyslistalle. Voimassaoleva Guinnessin ennätys on 7,38 m, ja sen saavutti virolainen Sven Saarpere 25.8.2018.

Kiiking-keinu muistuttaa perinteistä kyläkeinua, jota voidaan kutsua myös aisakeinuksi tai juhannuskeinuksi.


Tiedosto:Kiiking 06.jpg|Sisäkiiking
Tiedosto:Kiiking 09.JPG
Tiedosto:Kiiking 15.JPG
Tiedosto:Kiiking Tartus 2012.JPG|Kiikingiä Tartossa


## Katso myös

* Napakelkka

## Lähteet

## Aiheesta muualla

* kiiking.com
* Kiiking.ee
* ''Kiiking'' , LamiaEstonia.it
Hakala (Hyvinkää)

**Hakala** on Hyvinkään kaupunginosa. Se sijaitsee kaupungin keskustan eteläosassa ja rajoittuu idässä Helsinki–Riihimäki-rataan ja Marttiin, etelässä Hakakallioon, lännessä Vehkojaan ja pohjoisessa Hakalanmäkeen. Hakala-Hakalanmäen alueella on asukkaita noin 3&nbsp;500.  

Hakalan kaupunginosa kuuluu Hyvinkään uusimpiin. Sitä alettiin suunnitella 1970-luvulla ja niin alueen kerrostalot kuin pientalotkin on rakennettu pääosin 1980-luvulla.  

Hakalan palveluihin kuuluvat kauppa, päiväkoti, koulu sekä urheilukenttä. Hyvinkään rautatieaseman ja Hakalan väliä liikennöi paikallisliikenteen bussilinja 4.  

## Lähteet
Mustamännistö

**Mustamännistö** on Hyvinkäällä sijaitseva omakotitalovaltainen kaupunginosa. Se sijaitsee kaupungin keskustan itäpuolella rajoittuen pohjoisessa Sahanmäkeen ja etelässä Tanssikallioon. Mustamännistön asukasluku on noin 5&nbsp;000.  

Aluetta alettiin kaavoittaa Hyvinkään villatehtaan asukkaiden asuinalueeksi 1920-luvulla, jolta ajalta moni alueen puuomakotitaloista on peräisin. Mustamännistössä on myös 1940-1950-luvuilla rakennettu kerrostaloalue.  

Hyvinkään rautatieaseman ja Mustamännistön välillä kulkevat paikallisliikenteen bussilinjat 2 ja 2A. 

## Lähteet
Vladimir Beekman

**Vladimir Beekman** (23. elokuuta 1929 Tallinna – 3. lokakuuta 2009 Tallinna) oli virolainen kirjailija ja kääntäjä.

Autonkuljettajan poika Vladimir Beekman opiskeli 1948–1953 Tallinnan teknillisessä korkeakoulussa. Hän toimi kustannustoimittajana vuoteen 1956 asti, jolloin jäi vapaaksi kirjailijaksi. 

Beekman kirjoitti paljon sekä runoutta että proosaa. Sen lisäksi hän vironsi kirjallisuutta useasta kielestä, muun muassa ruotsista. Hän on kääntänyt useita Astrid Lindgrenin ja Tove Janssonin lastenkirjoja. Lisäksi hän on tehnyt elokuvakäsikirjoituksia ja näytelmiä.

Beekmanin proosa oli aluksi matkakirjoja ja nuortenkirjoja. Myös hänen romaaneissaan on usein vaikutteita hänen maailmanmatkoiltaan. Romaanin *Transiitreisija* (”Transitmatkustaja”, 1967) tapahtumapaikkana on kansainvälinen lentokenttä. Groteski ja satiirinen *Eesli aasta* (”Aasin vuosi”, 1979) sijoittuu kuvitteelliseen pieneen saarivaltioon, jonka vallitsevia arvoja ovat kulutus ja voitontavoittelu. Näistä poikkeaa *Ja sada surma* (”Ja sata kuolemaa”, 1978), dokumenttiaineistoon pohjautuva sotaromaani, joka sijoittuu kesään 1941.

Vuosina 1971–1976 Beekman toimi Viron SNT:n kirjailijaliiton johtokunnan ensimmäisenä sihteerinä ja vuodesta 1983 puheenjohtajana. Vuonna 1976 hän sai Viron SNT:n ansioituneen kirjailijan arvon.

Vladimir Beekman oli naimisissa kirjailija Aimée Beekmanin kanssa.

## Teoksia
### Runokokoelmat
**Laul noorusest* (1952)
**Tee ellu* (1955)
**Tuul kanarbikus: luuletusi 1956–1957* (1958)
**Linnutee* (1960)
**Sinine tulp* (1965)
**Olematu puu: luuletusi 1965–1968* (1969)
**Rüsinatund* (1971)
**Pühvliluht* (1974, valikoima)
**Lõpp ja algus* (1989)

### Muistelmat
* *Alles see oli...* (2008),  

### Romaanit
**Kurbade kivide linn* (1966)
**Transiitreisija* (1967)
**Öölendurid* (1975)
**Ja sada surma* (1978) 
**Eesli aasta* (1979) 
**Koridor* (1982)

### Suomennettuja runoja
Antologiassa *Viron kirjakieli*, toim. Pertti Virtaranta & Seppo Suhonen,  suom. Johanna Laakso, Helsinki: Suomalaisen Kirjallisuuden Seura 1975, 2. uudistettu p.  Runot ovat kokoelmasta *Rüsinatund* vuodelta 1971.
* Omituista (Kummaline)
* Sukupuu (Sugupuu)
* Uskollisuus (Truudus)

## Lähteet
LRC

**LRC** on tiedostomuoto (tiedostopääte `.lrc`), jota käytetään erityisesti musiikin sanoitusten (eng. *lyrics*) tallentamiseen, jonka avulla sanat voidaan näyttää reaaliaikaisesti. Yleensä ääni- tai videotiedostoa vastaavat .lrc-tiedostot ovat samannimisiä, pois lukukien tiedostopääte (esimerkiksi `kappale[[.mp3]]` ja `kappale.lrc`).

LRC-formaatti tukee kuitenkin sanoitusten ajoittamista jopa merkki kerrallaan, ja täten sitä voidaan käyttää mm. karaoke-sovelluksissa, toisin kuin joitakin yksinkertaisia tekstityksessä käytettyjä tiedostotyyppejä.

### Yksinkertaistettu muoto
Yksinkertainen muoto sallii yhden rivin näyttämisen kerrallaan. Rivi alkaa hakasuluilla, joissa lauseen ajoitus muodossa `[minuutit:sekunnit:sadasosat]` eli `[mm:ss.xx]` .
 [00:12.00]Rivi 1
 [00:14.20]Rivin 2 sanat
 [00:19.10]Kolmas rivi
Kappaleen ja lyriikoiden tietoja voidaan puolestaan tallettaa tiedoston alkuun erilaisin tagein (alla lueteltuna vain neljä). On kuitenkin ohjelmistosta kiinni, käytetäänkö tietoja hyväksi.
 [ar:Artistin nimi]
 [al:*Albumin nimi, josta kappale on*]
 [length: 6:08]
 [offset:+1000]

### Paranneltu versio
Parannellussa versiossa yksittäisen rivin jokainen merkki tai sanan aloituskohta voidaan esittää tarkasti käyttämällä rivillä haluttua kohtaa ennen merkintätapaa `<mm:ss.xx>`. Tiedostoa lukeva ohjelmisto pystyy myös täten animoimaan siirtymän sanojen välille.
 [mm:ss.xx]  Takaisin  sateeseen  astelen 

## Katso myös
* <code>.kar</code> - tiedostomuoto karaoken sanoituksille.
Juhan Peegel

**Juhan Peegel** (19. toukokuuta 1919 Saarenmaa – 6. marraskuuta 2007) oli virolainen kielitieteilijä, sanomalehtiopin professori ja kirjailija. Hänen teoksistaan on suomennettu romaani *Kaaduin ensimmäisenä sotakesänä*.

Peegel syntyi saarenmaalaiseen viljelijäperheeseen ja opiskeli vuosina 1933–1938 Saarenmaan yhteislyseossa. Sotapalveluksen jälkeen hän opiskeli Tarton yliopiston historiallis-kielitieteellisessä tiedekunnassa ja työskenteli samalla *[[Postimees]]*- ja *[[Edasi]]*-lehtien toimituksissa. Vuodesta 1953 hän toimi yliopiston sanomalehtiopin opettajana ja vuodesta 1976 hoiti professorin tehtävää. Vuonna 1979 hänet nimitettiin journalismin laitoksen johtajaksi.

Akateemisen työnsä ohessa Juhan Peegel on kirjoittanut joukon lyyrisiä kertomuksia, jotka on julkaistu kokoelmissa *Saaremaa motiive* (”Saarenmaalaisia aiheita”, ), *Lühikesed lood* (”Lyhyitä tarinoita”, 1970) ja *Teed ja ristteed* (”Tiet ja poikkitiet”, 1976). Toisen osan hänen tuotannostaan muodostavat humoristiset tarinat, joissa Peegel kirjoittaa nykyajan asioista vanhan ajan kansanvalistustyylillä. Näitä pakinoita on julkaistu muun muassa kokoelmassa *Üks kaunis jutu ja õpetuse raamat* (1966) sekä salanimellä Heinrich Dawid Rosenstrauch julkaistuissa *Kolm tahedat lugemist* (1973) ja *Neli tahedat lugemist* (1996).

Vuonna 1999 Juhan Peegel valittiin television ohjelmasarjassa sadan suurimman virolaisen joukkoon.

## Suomennettu teos
*Kaaduin ensimmäisenä sotakesänä, romaani, Weilin + Göös, 1983. Alkuteos *Ma langesin esimesel sõjasuvel*, suom. Kaisu Lahikainen. .

## Lähteet
Sehun

**Oh Sehun ** (, s. 12. huhtikuuta 1994, Soul, Etelä-Korea), tunnetummin **Sehun**, on korealainen rap-artisti, tanssija ja näyttelijä. Hän on eteläkorealaisen poikayhtyeen EXOn jäsen. Hän on yhtyeen räppäri ja tanssija.

## Elämä

Sehun syntyi Jungnanggukissa, Soulissa, Etelä-Koreassa, 12. huhtikuuta 1994. Hän valmistui Performing Arts Seoul -koulusta helmikuussa 2013. Hänellä on veli, joka on häntä kolme vuotta vanhempi.

## Ura

Sehun scoutattiin ensimmäisen kerran S.M Entertainmentiin 12-vuotiaana, kun hän oli syömässä ystäviensä kanssa lounasta. Vaikka hän aluksi juoksikin tiedustelijaa pakoon 30 minuuttia, hänet lopulta hyväksyttiin S.M Entertainmentiin vuonna 2008. Hän kävi läpi neljä esiintymiskoetta kahdessa vuodessa. 10. tammikuuta 2012 Sehunin virallisesti ilmoitettiin olevan EXOn viides jäsen.

Helmikuussa 2016 viidensissä Gaon Chart K-pop Awardseissa, Sehun ansaitsi Weibo Star Awardin kiinalaisen Sina Weibon käyttäjien äänestyksellä. Maaliskuun 14. päivä 2016 Sehunin vahvistettiin olevan miespääroolissa elokuvassa *Catman*. Elokuvan ennustettiin julkaistavan vuoden 2017 alkupuoliskolla.

Heinäkuussa 2016 Sehunin ilmoitettiin olevan miespääroolissa web-draamassa *Dear Archimedes*.

## Filmografia
**<big>Elokuvat</big>**

**<big>Draamat</big>**

## Palkinnot ja ehdokkuudet

## Lähteet
Caitlin Patterson

**Caitlin Patterson** (s. 30. tammikuuta 1990) on yhdysvaltalainen maastohiihtäjä.

Patterson kilpaili maastohiihdon maailmancupissa ensimmäisen kerran Canmoressa joulukuussa 2012. Ensimmäiset maailmancupin pisteensä hän saavutti Falunissa helmikuussa 2016 oltuaan 10 kilometrin vapaan hiihtotavan yhteislähtökilpailussa 25:s.

## Lähteet
Toeplitzin konjektuuri

**Toeplitzin konjektuuri** ( tai *square peg problem*) on eräs matemaattiinen ratkaisematon geometrinen ja topografinen ongelma, eli konjektuuri. Konjektuurin esitteli ensi kerran Otto Toeplitz vuonna 1911. Konjektuuri on siten nimetty hänen mukaan.

Konjektuurin perusidean mukaan jokaisesta kaksiulotteisesta itseään leikkaamattomasta kuviosta (eli **[[Jordanin käyrälause|Jordanin käyrästä]]**) on mahdollista muodostaa neliö (kaikki sivut yhtä pitkiä) ainakin yhden kerran. 

Väite on todistettavissa esimerkiksi ympyrälle, kolmioille ja neliöille, mutta ei toistaiseksi Jordanin käyrälle.

## Lähteet
* 

## Aiheesta muualla
* Who cares about topology? (inscribed rectangle problem) - youtube.com
Egon Rannet

**Egon Rannet** (vuoteen 1940 *Jevgeni Brükke*, 29. marraskuuta 1911 Tukholma, Ruotsi – 1. marraskuuta 1983 Tallinna) oli virolainen kirjailija.

Rautatieläisperheeseen syntynyt Rannet jäi varhain orvoksi ja elätti itseään monenlaisilla töillä. Toisessa maailmansodassa hän palveli Neuvostoliiton puna-armeijassa ja toimi sitten 1944–1947 Tallinnassa oikeuslaitoksessa ja rikostutkijana. Vuodesta 1948 hän toimi kirjailijana.

Rannet kirjoitteli aluksi lehtijuttuja, pakinoita ja ulkopoliittisia satiireja. Vuonna 1957 valmistunut näytelmä löi hänet läpi näytelmäkirjailijana. 1960-luvun mittaan hänen suosionsa alkoi kuitenkin laskea muuntautumiskyvyn puutteen takia, ja uransa lopulla hän keskittyi proosaan laajan eeppisellä maaseuturomaanillaan *Kivid ja leib* (”Kivet ja leipä”). Sen ensimmäinen osa ilmestyi 1972 ja toinen 1985.

## Lähteet
Mehiläinen (kirja)

**Mehiläinen** (*Pszczoły*) on Piotr Sochan kuvittama lasten tietoteos. Sen on suomentanut Päivi Paloposki, ja suomennoksen on julkaissut vuonna 2016 Nemo. Kirja kertoo mehiläisistä.

Piotr Socha (s. 1966) on palkittu puolalainen kirjankuvittaja, jonka isä oli mehiläistenhoitaja. 

Kirja alkaa sadan miljoonan vuoden takaisesta ajasta, jolloin mehiläisiä on ainakin ollut, sillä on löydetty vanhaa meripihkaa, jossa on jähmettynyt raidallinen hyönteinen. Kirjan kullakin aukeamalla käsitellään yhtä mehiläiseen liittyvää aihetta. Viimeinen aukeama on omistettu pienille tietoiskuille, kuten että jäätyään eläkkeelle salapoliisi Sherlock Holmes ryhtyi harrastamaan mehiläisten hoitoa ja kirjoitti aiheesta opaskirjan *Practical Handbook of Bee Culture, with some Observations upon the Segregation of the Queen* ('Mehiläishoidon käytännön oppikirja – sisältää huomioita kuningattaren eristämisestä').

## Arviot
Arja Kivipelto sanoo arviossaan Helsingin Sanomissa, että lukija yllättyy joka kerta lehteä kääntäessään, sillä aina tulee uudenlainen, uudesta asiasta kertova kokonaisuus. Vaikka tekstiä on sivuilla aika vähän, niissä on paljon tietoa.

## Lähteet

## Aiheesta muualla
* Teoksen esittely kustantajan sivulla
* Kuvittaja Piotr Sochan kotisivu
Kiviniemi (Sakkola)

**Kiviniemi** () oli kylä luovutetussa Karjalassa Sakkolan pitäjässä ja nykyään yksi suosituimmista pysähdyspaikoista Karjalan kannaksella niin suomalaisten kuin venäläistenkin keskuudessa.

Kiviniemen sillan eteläpuolella, valtatien itäpuolella, on vanhan 1600-luvun linnoituksen jäänteet.

## Kiviniemen kasarmialue
Kuuden kilometrin päässä Kiviniemen kylästä sijaitsi Kasarmilan nimellä tunnettu Kiviniemen kasarmialue jonka puiset kasarmirakennukset valmistuivat 1920-luvun alussa. Kiviniemen kasarmialueelle oli sijoitettuna vuodesta 1922 alkaen Savon Jääkärirykmentin III pataljoona (myöhemmin Savon Prikaatin III pataljoona ja 1930-luvulla Vuoksen Jääkäripataljoona ja Jääkäripataljoona 4). Kiviniemessä oli 1930-luvulla kantahenkilökuntaa noin 150 ja varusmiehiä koulutettiin vuodessa noin tuhat. Kasarmilla oli oma sairaala, sotilaskoti ja reservialiupseerikoulu. Pataljoonalla oli myös oma soittokunta. 1930-luvulla Kiviniemeen valmistui kolmikerroksinen kivinen kasarmirakennus. Kiviniemen kasarmialue on edelleen sotilaskäytössä.  

Kirjailija Pentti Haanpää suoritti asevelvollisuutensa 1925–1926 Kiviniemen kasarmilla ja hän kirjoitti 1928 ilmestyneen novellikokoelmansa Kenttä ja kasarmi kokemustensa pohjalta. 

## Lähteet

## Aiheesta muualla
Ralf Parve

**Ralf Parve** (25. kesäkuuta 1919 Rakvere, Viro – 29. huhtikuuta 2011) oli virolainen prosaisti ja runoilija. Hän kirjoitti puolen tusinaa runokokoelmaa, lastenkirjoja ja näytelmiä. Häneltä ilmestyi myös artikkelikokoelmia, muistelmat ja yhdessä puolison Lilli Prometin kanssa kirjoitettuja matkakertomuksia.

Ensimmäiset epäkypsinä pidetyt runonsa Parve kirjoitti rintamasotilaana. Sodan jälkeen hänen runoutensa teemoja olivat kansainvälisyys, rauhantyö ja vallankumoustyön menneisyys. Hänen runonsa olivat kaavamaisen julistavia ja ajankohtaansa sidottuja. Hänen lastenrunoteoksensa saivat suosiota monina käännöksinä eri puolilla Neuvostoliittoa. Myöhemmässä tuotannossa ilmenee lyyrisiä pohdintoja, huumoria ja henkilökohtaisempia tuntoja ja ahdistusta.

## Lähteet
Mouhous

**Mouhous** on kunta Ranskan lounaisosassa Pyrénées-Atlantiquesin departementissa. Kunnassa oli 52 asukasta vuonna 2013.

## Lähteet

## Aiheesta muualla
Katkennut linja

**Katkennut linja** () on autolautta M/S Estonian 28. syyskuuta 1994 sattuneen suuronnettomuuden 852 uhrin muistoksi pystytetty muistomerkki Tallinnan Kesklinnan kaupunginosassa. Mustasta graniitista veistetyn, katkennutta kaarta esittävän suurikokoisen teoksen suunnittelivat kuvanveistäjä Villu Jaanisoo ja arkkitehti Jorma Mukala. Veistokseen liittyy suuri muistokivi, johon on kaiverrettu jokaisen merionnettomuudessa kuolleen matkustajan tai miehistön jäsenen nimi. Kuolleista 501 oli ruotsalaisia, 285 virolaisia, 17 latvialaisia, 11 venäläisiä, 10 suomalaisia ja 10 saksalaisia. Muistomerkin paljasti Viron presidentti Lennart Meri onnettomuuden 2-vuotispäivän aattona 27. syyskuuta 1996.

## Lähteet

## Aiheesta muualla

*
* Kronprinsessparet besöker Estland - dag 1 (2014)   (kungahuset.se)
Kilpolansaari

**Kilpolansaari** () on noin 6 × 8 kilometrin kokoinen saari luoteisella Laatokalla. Silta liittää sen mantereeseen. Se on tunnettu graniittikukkuloista, jotka nousevat 60 metrin korkeuteen asti. Kukkuloita ympäröivät mäntymetsät. Saarella on myös sisäjärviä.

## Aiheesta muualla
*Kilpolan saaren kartta 
*Kilpolan saaren kartta 
*Saarnisto, Matti & Tuulikki Grönlund (1996). Shoreline displacement of Lake Ladoga - new data from Kilpolansaari. *[[Hydrobiologia]]* 322.1-3, 205-215.
Madagaskarinuikku

**Madagaskarinuikku**, aikaisemmalta nimeltään **hartlaubinpikku-uikku** (*Tachybaptus pelzelnii*) on uikkulintuihin kuuluva lintulaji. Sen levinneisyysaluetta on Madagaskar. Sen pieni noin 2&nbsp;000 yksilön suuruinen kanta on entisestään pienenemässä, ja laji luokitellaan erittäin uhanalaiseksi.

## Koko ja ulkonäkö
Madagaskarinuikku on noin 25 senttimetriä pitkä. Sen tunnistaa pesimähöyhenyksestä, jossa on musta päälaki ja juova alas niskaan, usein punertavat korvanpeitinhöyhenet ja kaulan sivut, vaaleanharmaat posket, kurkku ja kaulan etuosa. Joillakin yksilöillä on kapea valkea juova silmän alla päälaen ja korvanpeitinhöyhenten välissä.

## Käyttäytyminen ja pesintä
Laji on paikkalintu mutta voi siirtyä etsimään sopivaa elinaluetta. Se pesii elokuun ja maaliskuun välisenä aikana makeanveden järvillä ja lammilla, joissa kasvaa lumpeita. Se rakentaa vesikasvillisuudesta pesän, joka kiinnittyy rantakasvillisuuteen, varsinkin lummekasveihin.

## Ravinto
Lajin pääravintoa ovat todennäköisesti hyönteiset,  mutta se voi syödä myös pieniä kaloja ja äyriäisiä.

## Uhat
Lajin uhkana ovat elinympäristöje tuhoutuminen riisin- ja rahakasviviljelyn takia sekä uudet kalalajit ja kalastuksen tehostuminen ja takertuminen verkkoihin. Kasvinsyöjäkalalajien istutus vähentää vesikasvillisuutta, mikä suosii pikku-uikkua, ja sen on arveltu olevan uhka madagaskarinuikulle. Merkittävää on kuitenkin että kalastus on Madagascarilla vaaraksi kaikille uikkulajeille.

## Lähteet
Chen (laulaja)

**Kim Jongdae** (, s. 21. syyskuuta 1992) tunnetummin nimellä **Chen,** on eteläkorealainen laulaja, lauluntekijä sekä näyttelijä. Hän on osana eteläkorealaista poikayhtyettä Exoa. Hän kuuluu myös Exon alaryhmään Exo-CBX.

## Ura

### Uran alkuvaiheet (2011–2014)

Chenistä tuli trainee S.M Entertainmentin casting systeemin kautta 2011, kun hän oli 18-vuotias. 29. joulukuuta 2011, hänet virallisesti ilmoitettiin Exon neljäntenä jäsenenä. Hän teki ensimmäisen julkisen esiintymisensä Exo jäsenenä yhdessä Luhanin, Taon ja Kain kanssa, vuoden 2011 SBS Gayo Daejeonissa.

Vuonna 2014 Chen liittyi balladi yhtyeeseen SM the Ballad, joka luotiin S.M Entertainmentin toimesta vuonna 2010. Yhtye julkaisi toisen albuminsa Breath, jonka lauloi kiinan kielisen version albumin pääkappaleesta "Breath" Chen lauloi Zhang Liyinin kanssa. 

Heinäkuussa 2014 Chen julkaisi ensimmäisen soolo kappaleensa "The Best Luck" osana soundtrackia televisio draamaan *[[It's Okay, That's Love]]*, jossa toinen Exon jäsen D.O näytteli sivuroolia. "The Best Luck" palkittiin "Best OST by a Male Artist" palkinnolla ja "Best OST Song" palkinnolla, 5th So-Loved Awardseissa ja 16th Seoul International Youth Film Festivalissa.

### Sooloura ja Exo-CBX (2015–)

Kesäkuussa 2015, Chen kirjoitti sanat lauluun "Promise", yhdessä Exon jäsenten Chanyeolin ja Layn kanssa. Elokuussa 2015 hän teki musiikkiteatteri debyyttinsä näyttelemällä roolia Benny SM C&C productionissa In the Heights.

Helmikuussa 2016, Chen ja eteläkorealainen laulaja Punch julkaisivat kappaleen "Everytime" soundtrackiksi televisio draamaa sarjaan Descendants of the Sun. Huhtikuussa 2016, Chen ja eteläkorealainen rap-artisti Heize julkaisivat kappaleen "Lil' Something" osana S.M. Entertainmentin Station musiikki projektia. Elokuussa 2016, Chen yhdessä Exo jäsenten Xiuminin ja Baekhyunin kanssa lauloi alkuperäisen soundtrackin "For You" televisio sarjaan Moon Lovers: Scarlet Heart Ryeo. Lokakuussa 2016, hän yhdessä DJ Alesson kanssa julkaisi toisen kappaleen Station projektiin nimellä "Years". 

Lokakuussa 2016, S.M Entertainment julkisti, että yhdessä Baekhyunin ja Xiuminin kanssa Chen debyyttaisi Exon ensimmäisessä sub-unitissa Exo-CBX. He esittivät kappaleen "For You" 2016 Busan One Asia Festivalissa, ensimmäisenä Exo-CBX:in toimena. Heidän debyytti Hey Mama! julkaistiin lokakuun 31. päivänä.

Chenin ensimmäinen EP-levy, *[[April, and a Flower]]*, julkaistiin vuonna 2019.

## Yksityiselämä

Heinäkuun 19. päivä 2016, Chen postasi viestin Exon viralliselle fanisivulle, että ei enää aio vastaanottaa lahjoja faneilta. Hän totesi, että hänestä on tullut anteeksipyytäväinen kaikista lahjoista mitä hän on faneiltaan saanut.

12. tammikuuta 2020 Chen vahvisti, että on menossa naimisiin ja että hänen pitkäaikainen tyttöystävänsä odottaa parin ensimmäistä lasta. 29. huhtikuuta SM-Entertainment julkaisi, että Chenille on syntynyt tyttölapsi. 

## Filmografia

### Draamat

### Televisio ohjelmat

## Lähteet
Drama

**Drama** voi tarkoittaa ainakin seuraavia:

* *[[Drama (Yesin albumi)|Drama]]*, Yesin albumi vuodelta 1980
* *[[Drama (Jamelian albumi)|Drama]]*, Jamelian albumi vuodelta 2000
* *[[Drama (Bananaraman albumi)|Drama]]*, Bananaraman albumi vuodelta 2005
* Dráma, kaupunki Kreikassa
* Dráman alueyksikkö, alueyksikkö Itä-Makedonian ja Traakian alueella Kreikassa
* DJ Drama, yhdysvaltalainen DJ ja musiikkituottaja.

## Katso myös
* Draama
Salibandyn maailmanmestaruuskilpailut 2016

**Salibandyn maailmanmestaruuskilpailut 2016** järjestettiin Latvian Riiassa 3.–11. joulukuuta 2016. Ne olivat järjestyksessään 11. MM-kisat. Turnauksen voitti Suomi, joka voitti loppuottelussa hallitsevan maailmanmestarin Ruotsin. Mestaruus oli Suomen kolmas maailmanmestaruus.

## Joukkueet ja pelijärjestelmä
Salibandyn MM-kilpailujen pelijärjestelmänä on vuodesta 2014 käytössä ollut jaottelu, jossa A- ja B-lohkoissa pelasivat maailmanrankingissa korkeimmalla olevat kahdeksan maata ja C- ja D-lohkoissa loput maat.

Alkulohkojen jälkeen parhaimmat joukkueet neljännes- ja puolivälieriin. A- ja B-lohkojen kaksi parasta menivät suoraan puolivälieriin, joihin pääsivät myös voittajat neljännesvälieristä, joissa pelasivat A- ja B-lohkojen kolmonen ja nelonen C- ja D-lohkon kahta parasta vastaan.

**A-lohko**
*
*
*
*

**B-lohko**
*
*
*
*

**C-lohko**
*
*
*
*

**D-lohko**
*
*
*
*

## Otteluareenat

## Alkusarja

### Lohko A

### Lohko B

### Lohko C

### Lohko D

## Sijoituspelit
### Sijat 13–16

#### Sijat 15–16

#### Sijat 13–14

### Sijat 9–12

#### Sijat 11–12

#### Sijat 9–10

### Sijat 5–8

#### Sijat 7–8

#### Sijat 5–6

## Pudotuspelit

### Ensimmäinen kierros

### Puolivälierät

### Välierät

### Pronssiottelu

### Loppuottelu

## Lopputulokset

## Tilastot
### Pistepörssi
 

### Maalivahdit

## Tähdistökentällinen
Alexander Galante Carlström  • Matej Jendrisak  • Peter Kotilainen 
Krister Savonen  • Tatu Väänänen 
Pascal Meier 

## Lähteet

## Aiheesta muualla
* IFF:n kisasivusto
Eeppinen elokuva

**Eeppinen** (suom. *kertova*) **elokuva** on elokuvan tekemisen tyyli, jolla on suuret spektaakkelimaiset mittakaavat. Termin käyttö on muuttunut ajan myötä osoittaen silloin tällöin elokuvan genreä ja toisinaan tarkoittaen suuren budjetin elokuvantekoa. 

Kuten eepokset klassisessa kirjallisuudessa sen keskiössä on usein sankarihahmo. Eeppisen elokuvan kunnianhimoinen luonne auttaa erottamaan sen muunlaisista elokuvista, kuten historiallisesta elokuvasta tai seikkailuelokuvasta. 

Eeppiset historialliset elokuvat käsittelevät usein historiallista tai myyttistä tapahtumaa ja lisäävät siihen ylellisen miljöön sekä ylenpalttisen puvustuksen, ekspansiivisen musiikin ja suuren näyttelijäkaartin, mikä tekee niistä kaikkein kalliimpia elokuvia tuottaa. Eeppisten elokuvien yleisimmät aiheet ovat kuninkaalliset ja maailmanhistorian eri aikakausien tärkeät henkilöt.

## Lähteet

## Aiheesta muualla
Gareth Edwards

**Gareth James Edwards** (s. 1. kesäkuuta 1975 Nuneaton, Warwickshire, Englanti) on brittiläinen elokuvaohjaaja, tuottaja, käsikirjoittaja, elokuvaaja, lavastaja ja erikoistehosteiden suunnittelija. Hän on ohjannut elokuvat *[[Monsters]]* (2010), *[[Godzilla (vuoden 2014 elokuva)|Godzilla]]* (2014), *[[Rogue One: A Star Wars Story]]* (2016), *[[The Creator]]* (2023) ja *[[Jurassic World: Rebirth]]* (2025).

## Lähteet

## Aiheesta muualla

*
Shel Talmy

**Sheldon ”Shel” Talmy** (11. elokuuta 1937 Chicago, Illinois – 13. marraskuuta 2024 Los Angeles, Kalifornia) oli yhdysvaltalainen äänilevytuottaja, lauluntekijä ja sovittaja. Hän työskenteli 1960-luvulla brittiläisten The Who- ja The Kinks -yhtyeiden kanssa. Talmy oli mukana sovittamassa ja tuottamassa monia sen ajan hittejä, kuten ”You Really Got Me”, ”My Generation” ja ”Friday on My Mind”. Joskus hän soitti yhtyeiden levyillä tamburiinia ja kitaraa.

## Lähteet
Kauniaisten kirkko

**Kauniaisten kirkko** on Kauniaisten keskustassa sijaitseva kirkkorakennus. Se on rakennettu vuonna 1983 ja sen on suunnitellut arkkitehti Kristian Gullichsen. Kirkko koostuu 250 paikan kirkkosalista ja sadan paikan seurakuntasalista, kellotapulista ja erillisestä kerhorakennuksesta. Kirkolla on myös kirkkoherranvirastot, yläsali, takkahuoneet, päiväkerhotilat, perhetyön tilat sekä uurnaholvi.

Kirkon arkkitehtuuri on herättänyt huomiota useissa yhteyksissä.

## Lähteet

## Aiheesta muualla
Ready Steady Go!

**Ready Steady Go!** oli brittiläinen musiikkiohjelma, jota esitettiin jokaisena perjantaina 9. elokuuta 1963 – 23. joulukuuta 1966. Ohjelman tuottajana toimi Elkan Allan, ja tunnetuimpia juontajia olivat Keith Fordyce ja Cathy McGowan. Ensimmäisiä jaksoja juonsi Dusty Springfield.

Ohjelmassa esiintyi aikakauden suosituimpia yhtyeitä ja artisteja. Jimi Hendrix teki ohjelmassa ensimmäisen televisioesiintymisensä Britanniassa. Eniten esiintymisiä teki The Who -yhtye, kaikkiaan 18 kertaa. Lokakuussa 1966 sillä oli oma jaksonsa nimeltään Ready Steady Who.
VecSports Boxing

**VecSports Boxing** on Manu Pärssisen vuonna 2002 Vectrex-pelikonsolille tekemä peli. Pelin on julkaissut yhdysvaltalainen Good Deal Games.

*VecSports Boxingin* kehitys alkoi vuonna 2000 Pärssisen osallistuttua Alternative Partyyn ja nähtyään siellä esillä olevia demoja. Pärssisellä ei ollut aikaisempaa kokemusta koodaamisesta, mutta kiinnostus Vectrex-konsolia kohtaan ajoi oppimaan pelintekemistä.
 
*VecSports Boxing* lukeutuu harvoihin Vectrexille tehtyihin urheilupeleihin, sillä Vectrexin vektorinäytön ei oletettu soveltuvan niiden tekemiseen. Peli on yksin tai kaksin pelattava nyrkkeilypeli, jossa voi valita neljän eri nyrkkeilijän välillä. Yksinpelissä pelaaja ohjaa nyrkkeilijää, joka pyrkii alansa huipulle seuraamalla valmentajansa ohjeita. Kaksinpelissä pelaajat kohtaavat nyrkkeilykehässä ja ensimmäisenä kaksi erää voittanut voittaa koko ottelun.

Pärssinen on jakanut *VecSports Boxingin* tekemiseen liittyviä mietteitä ja tiedostoja kotisivuillaan.

## Lähteet